stanford-oval/wikipedia huggingface dataset:
בדיקת העמסת סוכר
סוגי בדיקות > בדיקת 75 גרם

בדיקה זו היא הבדיקה הסטנדרטית, המיועדת לאתר סוכרת מסוג 2, וכמעט אינה בשימוש לאיתור סוכרת הריון. בבדיקה זו הנערכת בצום, ראשית עושים בדיקת דם, שהתוצאות שלה מושוות לתוצאות אחר כך. הנבדק שותה משקה ממותק המכיל 75 גרם סוכר (גלוקוז), ואז נבדק לאחר שעתיים. במקרה בו התוצאה היא פחות מ-140 מ"ל גלוקוז לדציליטר של דם (מ"ג/ד"ל) התוצאה תקינה. בין 140–199 מ"ג/ד"ל נקראה סבילות נמוכה לגלוקוז (מצב טרום סוכרתי) והיא עלולה להתפתח לסוכרת אם לא תטופל. ותוצאה של מעלה ל-200 מ"ג/ד"ל מעידה על סוכרת ברורה.
סוגי בדיקות > בדיקת 50 גרם

בדיקה זו מומלצת לנשים בהריון בשבועות 24–28. הבדיקה נערכת ללא צום. הנבדקת שותה משקה ממותק המכיל 50 גרם סוכר, ולאחר שעה בדיוק עושים לה בדיקת דם. זוהי העמסת סוכר חלקית, והיא מצביעה על מקרים בהם התוצאות גבוליות ויש צורך בבדיקה מלאה. תוצאה של פחות מ-130 מ"ג/ד"ל מצביעה על תוצאה תקינה. תוצאה שבין 130–140 מ"ג/ד"ל, היא גבולית, ואילו מעל ל 140 מ"ג/ד"ל היא תוצאה לא תקינה.
סוגי בדיקות > בדיקת 100 גרם

בדיקה זו נערכת במצבים בהם בבדיקה החלקית עולה החשד כי יש סוכרת (במקרים בהם התוצאות של הבדיקה החלקית קיצוניות, כמו מעל ל-200, אין צורך בבדיקה נוספת לאשש את קיומה של סוכרת). הבדיקה נערכת לאחר צום. הנבדקת שותה משקה ממותק המכיל 100 גרם סוכר, ונעשות מספר בדיקות דם. אחת לפני לקיחת הסוכר (עדיין בצום), ואז עוד שלוש בדיקות לאחר שעה, שעתיים ושלוש שעות משתיית הסוכר. סוכרת מאובחנת כאשר לפחות שתי תוצאות אינן תקינות. תוצאות תקינות הן עד 95 מ"ג/ד"ל לאחר הצום, 180 מ"ג/ד"ל, כעבור שעה, 155 מ"ג/ד"ל כעבור שעתיים, ו-140 מ"ג/ד"ל לאחר שלוש שעות.
הערות שוליים

↑  העמסת סוכר- מבט כללי, מתוך אתר קופת חולים מכבי.
↑  העמסת סוכר בהריון, מתוך אתר קופת חולים כללית.
↑  בדיקת העמסת סוכר- סוכרת- כל המידע
↑  בדיקות סוכר בדם:העמסת סוכר, ומדידת סוכר בדם, מתוך אתר כמוני.
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי לידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
| --- | --- |
בקרת זהויות :  NLI: 987007531310905171  LCCN: sh85055363 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תרופת מרשם

אריזות תרופות (חלקן מסומנות ב-POM למכירה עם מרשם בלבד)
תרופת מרשם היא תרופה שאינה למכירה ללא מרשם רפואי. על האריזה של תרופות מרשם מופיעה אזהרה שהתרופה חייבת מרשם מרופא (באנגלית: POM - Prescription Only Medicine).
ישנם תרופות המותרות למכירה רק על ידי רוקח (מסומנות ב־P - Pharmacist) וישנם תרופות הנמכרות במכירה חופשית (נקראות גם GSL – General Sale List), בישראל החל משנת 2005, מותר למכור תרופות מסוימות בחנויות שאינן בתי מרקחת כמו סופרמרקטים ותחנות דלק, שקיבלו לכך רישיון ממשרד הבריאות.
סוגי תרופות מרשם

תרופות מרשם רגילות - כמו תרופות אנטיביוטיות
תרופות מרשם פסיכיאטריות – תרופות המיועדות לשימוש במקרים של מחלות הקשורות בנפש
תרופות הנכללות תחת ההגדרה 'סם מסוכן' –נרקוטיות בעיקר כמו מורפיום, אוקסיקודון, ויקודון, פנטניל וכו'.
תרופות טוקסיקה – בתרופות אלו חריגה מן המינון המומלץ עלולה להפוך אותן לרעילות לגוף
תאריך תפוגה

פרק זה לוקה בחסר. אנא תרמו לוויקיפדיה ו.
עלות

פרק זה לוקה בחסר. אנא תרמו לוויקיפדיה ו.
ראו גם

תרופה ללא מרשם
הלווטים

ערך זה עוסק בעם קלטי שישב באזור של שווייץ של היום. אם התכוונתם למשמעות אחרת, ראו .
מפה ובה נראית ארץ ההלווטים מצפון לאלפים
ההלווטים (בלטינית - "Helvetii") היו עם קלטי קדום, שישב באזור המהווה כיום את שווייץ ודרום מערב גרמניה, במאה הראשונה לפני הספירה היגרו ההלווטים מדרום גרמניה לשווייץ. הם תוארו בספרו של יוליוס קיסר על המלחמות הגאליות.
היסטוריה

תחת לחצם של שבטים גרמאניים בטריטוריית המוצא שלהם, תכננו לנדוד לתוך שטחה של גאליה תחת פיקודו של מנהיג מקומי בשם אורגטוריקס. על פי תיאורו בספרו מלחמת גאליה נקרא קיסר על ידי הגאלים אל הפרובינקיה  נרבונסיס, היא דרום צרפת של היום, אשר הייתה כבושה על ידי הרומים, על מנת להגן עליה מפלישת ההלווטים.
באותה העת פיקד קיסר על שישה לגיונות ובהם כ-30,000 חיילים. ההלווטים, על פי כתבי קיסר, מנו 370,000 אנשים, כולל נשים וילדים, ומתוכם 110,000 לוחמים. קיסר גייס בחופזה שני לגיונות נוספים על מנת לשמור על סיכוייו כנגדם.
בעת בה החל השבט את מצעדו, מת אורגטוריקס. בטרם עזבו שרפו ההלווטים את כפריהם והשמידו את המזון שלא יכלו לקחת עמם, על מנת שלא יוכלו לשוב לבתיהם מרצונם. הגירתם שימשה עילה נוחה ליציאה למלחמת גאליה על ידי קיסר. קיסר תמרן את ההלווטים לעמדה בלתי נוחה כאשר הוא שלט ברמה ליד העיר ביברקטה (כיום ליד העיר אוטן בחבל הלואר בצרפת). בקרב ביבריקה הותקפו ההלווטים על ידי החיילים הרומים שעלו עליהם באיכותם, והרגו 60% מהם, ושיעבדו 20% נוספים. שארית השבט הונסה אל אדמותיה הישנות בשווייץ של היום. מכיוון שהם השמידו את כפריהם סבלו מקור ומרעב.
בשנת 52 לפנה"ס הצטרפו לוחמים הלווטים אל ורקינגטוריקס, מנהיג הגלים בניסיונו לשחרר את גאליה משלטון קיסר.
במהלך התקופה הרומית, עבר השבט, ועמו שבט קלטי נוסף, הרייטים, תהליך של רומניזציה, וקיבל על עצמו את התרבות והשפה הרומית. עם שקיעת האימפריה הרומית נכבש שטח שווייץ של היום על ידי שבטים גרמניים, האלמאנים, הבורגונדים והפרנקים, אך היסוד הקלטי הרטי וההלווטי לא נעלם כליל. בשווייץ המודרנית כ-110,000 דוברי רומאנש, שפה מקומית המהווה וולגריזציה של השפה הלטינית, שמוצאם מן הרטים וההלווטים.
כאשר נכבשה שווייץ בידי הצרפתים לאחר המהפכה הצרפתית שימש שם השבט כשמה של המדינה החדשה שנוסדה על חורבות הקונפדרציה השווייצרית שקרסה, והיא נקראה "הרפובליקה ההלווטית". שם זה משמש את המדינה השווייצרית עד היום, בשינויי גרסאות מסוימים.
לקריאה נוספת

הנס דלבריק, "תולדות אמנות המלחמה במסגרת ההיסטוריה הפוליטית" (אורכב 28.05.2020 בארכיון Wayback Machine)
אפרים חוזר לאספסת

|  מידע כללי |
| --- | --- |
 מאת:  יזהר סמילנסקי
 שפת המקור:  עברית
 סוגה:  נובלה
 מקום התרחשות:  קיבוץ
 הוצאה
 הוצאה:  גליונות
 תאריך הוצאה:  1938
 
ס. יזהר ב-1951
אפרים חוזר לאַסְפֶּסֶת הוא סיפורו הראשון של הסופר ס. יזהר, שהתפרסם בכתב העת "גליונות" ו' (חוברות יא–יב, שבט–אדר א' ה'תרצ"ח, 1938), כשהיה הסופר בן 21. עורכו של כתב העת, יצחק למדן, היה גם זה שטבע את שמו הספרותי של יזהר סמילנסקי, אשר נקרא מאותו יום ס. יזהר ביצירותיו הבדיוניות, אך המשיך לפרסם תחת השם יזהר סמילנסקי בכתביו העיוניים.
כברוב סיפוריו של יזהר, גם לסיפור זה עלילה מצומצמת, ועיקר ההתרחשות היא בתודעתם של המשתתפים, בתיאור ההווי הקיבוצי בכלל, ובעת אספת חברים בפרט. ניתן לתמצת את העלילה בשני משפטים: חבר הקיבוץ אפרים, שעובד באספסת, מגיש בקשה לעבור לעבוד בפרדס. בעיצומה של אספת חברים שדנה בבקשתו, חוזר בו אפרים מבקשתו ומודיע שהוא חוזר לעבוד באספסת.
פרסום הסיפור משך את תשומת לבה של הביקורת מיד עם הופעתו, ועורר עניין והפתעה בשל בשלותו וחידושיו. בשנים מאוחרות יותר התקבלה בקרב חלק מהחוקרים הדעה כי פרסום "אפרים חוזר לאספסת" פתח פרק חדש בספרות העברית; פרק הספרות הארצישראלית.
חיים גורי הספר המשוגע, (עמוד 19) מכניס המלצה מחברו חמדורי "אתה מוכרח לקרוא את אפרים חוזר לאספסת, עשה לי טובה".
הרקע לכתיבת הסיפור

ליזהר הייתה שהות קצרה בקבוצת גבע בשנת 1937, שם מצאה לו נעמי חברתו, שהפכה מאוחר יותר לאשתו, עבודה בהוראה. יזהר לא החזיק מעמד בהוראה, על אף הצלחתו בתפקיד, משום שהתנאי היחידי שדרש יזהר – חדר משלו, לא סופק לו. אך עינו הבוחנת וקליטתו המהירה אנשים, אווירה ונוף, סיפקו ליזהר חומר גלם עשיר לכתיבת הסיפור על החבר אפרים ועל האספה הכללית של הקיבוץ שתדון בבקשת חבר קיבוץ לשנות את מקום עבודתו.
ניצה בן ארי, שבנוסף להיותה חוקרת ספרותית היא גם כלתו של ס. יזהר, חשפה בספרה הביוגרפי על יזהר פרטים רבים שלא היו ידועים עד אז. חברי קבוצת גבע התחקו אחר תקופת שהותו של יזהר בקיבוצם ופרסמו בעלונם פרטי-כל של אספה שנערכה באוקטובר 1937, בה נדונה בקשתו של חבר קיבוץ בשם אליוקים לעזוב את המספוא ולעבור לפרדס הניסיוני. בקשתו נדחתה ברוב קולות. בנו של אליוקים טוען, שיזהר עצמו עזב את עבודת ההוראה ה"בטלנית" לאחר שלושה חודשים, ועבר לעבוד במספוא, שם פגש את אליוקים וסיפורו. ס. יזהר עצמו הכחיש את כל הסיפור מכל וכל במכתב לבלפור חקק, אך ידועה גם התנגדותו הנמרצת של יזהר לייחס פרטים מיצירותיו לביוגרפיה שלו. הוא טען בתוקף שיש להפריד בין עולם הספרות לעולם המציאות. המציאות לדעתו, היא המחצבה שממנה נלקחו אבנים לבניית הבית, הסיפור, אך אין שופטים את הבית על פי המחצבה. לאחרונה נוטה דווקא המחקר לחזור ולהפנות את הזרקור למציאות, לביוגרפיה של הסופר.
ב-18 בינואר 1938 שלח יזהר סמילנסקי את הסיפור ליצחק למדן, עורך "גליונות". למדן החמיא לו בתשובתו, שהגיעה תוך ימים ספורים, והזמין אותו לפגישה, שבה גם נקבע שמו הספרותי של יזהר סמילנסקי: ס. יזהר (על משקל ש. שלום).
ההקדשה

בפרסומו הראשון של הסיפור בכתב העת "גיליונות" הוקדש הסיפור לג'. בן ארי מייחסת את ההקדשה לגליליה קטינקה, נערה יפהפייה ובלתי מושגת ש"יזהר התאהב בה עד שורשי נשמתו". גם על פי מה שמסופר ב"אפרים חוזר לאספסת" וגם על פי מה שמסופר ב"מלקומיה יפהפייה", ספר של יזהר שנכתב כשישים שנים מאוחר יותר, נותרה האהבה ההיא בגדר חלום בלתי מושג, שהאהובה אינה יודעת כלל על קיומה, אך זו השפיעה רבות על כתביו של הסופר.
עלילת הסיפור

הסיפור כולו מתרחש במהלך אספת חברים בקיבוץ, בה הולכים לדון בבקשתו של אפרים, חבר קיבוץ שעובד באספסת, לעבור לעבודה בפרדס. המספר מתאר שלושה מוקדים של ה"עלילה": חדר האוכל, שבו מתקיימת האספה; המרפסת הצמודה אליו, בה עומדים אפרים וידידתו הטובה, נחמה, ודנים בנושא; ותודעתו של אפרים שמשוטטת בין ההווי בעבודת האספסת, בין הכמיהה לשינוי ולביטוי עצמי, ובין הכמיהה אל האהבה הבלתי ממומשת אל נערה, שצרובה עמוק בזכרונו ומסמלת בעיניו את החלום, האידיאל השמימי והבלתי מושג.
אפרים איננו צעיר, הוא מדבר עם נחמה על עייפות ועל זמנים עברו ”והלא פעם היה מדובר במשהו אחר, פעם רצינו בדברים רבים, ומה היה על זה? דברים שכעת גם אין נוהגים לדבר עליהם כלל ובוחרים להסתלק מהם כפלוני מחטאת נעוריו”. הוא מתלונן על האכיפה החברתית של הקיבוץ, שמבטלת את הפרט וגורמת לחבר הקיבוץ לבחור דווקא בעבודות הקשות.
מדוע לא קלות? תמיד קשות? ויהא פעם גם יותר קל. ויהא קצת נוח. מדוע לא? הלא סוף סוף גם רצונו שלו - משהו. למה תמיד לאנסו, לענשו, לחייבו ולדרוש ממנו נצח? הוא יבקש לעבור לענף המטעים, נניח, לפרדס הישן, שם, לפחות, יש צל [...] מדוע לא לאמר גלויות וברורות בסוף כל הסופות: בכך וכך רצוני, ובכך וכך איני רוצה? ממש. רצוני במה שמגיע לי בתור אפרים, ולא במה שמזכה אותי המקרה וכפוי עלי מן המזדמן
בחדר האוכל מתנהל דיון החברים, שמקבל כיוון די ברור: "כאן אצלנו אין זכויות מיוחדות" מה שטוב לכולם, טוב גם לפרט. אם יתחילו להיענות לבקשות מיוחדות של החברים, יהווה הדבר תקדים וכולם יבואו עם דרישות משלהם. אין זו רוח הקבוצה. תחושה חזקה של בדידות תוקפת את אפרים המקשיב לדיונים וגעגועים עזים לימי נעוריו עת הכל נראה אחרת, לנערה המסתורית והבלתי מושגת.
אני לא שכחתיה, נחמה. אני לא עברתי ממנה והלאה, ומה שחשבתי שימלא את חוליית מקומה הריק - לא בא ולא מילא, ועוד היא בי כאשר היתה קודם, כאשר לא היתה מעולם
ובתום הדיון, בו לא לקח אפרים חלק פעיל, ונחמה, כדרכה, שותקת, הוא קם ואמר שלוש מילים ולא יסף. ”אני חוזר לאספסת”.
לקריאה נוספת

דן מירון, "ארבע פנים בספרות העברית בת ימינו", תשכ"ב, עמ' 340-175
דן מירון, "הערות לאפרים חוזר לאספסת", בתוך: עכשיו, 6-5, 1960
שמעון א. שור, "אפרים חוזר לאספסת לס. יזהר כהדגמה ספרותית להיבטים סוציולוגיים, לתפקיד הקומוניקאציה ולתפקוד דעת הקהל בקיבוץ", בתוך: שמעון שור, לאה הדומי (עורכים), "לספר את הקיבוץ: מחקר וביקורת", תל אביב: ספרית פועלים, 1990, עמ' 122-110
אורי וראובן קריץ, "העייפות - במבט לירי וגרוטסקי", בספרם: "סיפורי הקיבוץ", כרך ראשון (תל אביב : ספרי פורה, 1997), עמ' 178–184
י. אובסי, "אפרים חוזר לאספסת", הדואר, גל' י', תרצ"ט
דוד כנעני, "בשיירה ובצדה", אורלוגין, חוב' 5 (מארס 1952), עמ' 65-45
הערות שוליים

↑  ניצה בן ארי, ס. יזהר; סיפור חיים, אוניברסיטת תל אביב, ההוצאה לאור ע"ש חיים רובין, 2013, כר' א', עמ' 348
↑  ניצה בן ארי, ס. יזהר... כר' ב', עמ' 693
↑  לגבי השמות השונים, ראו רשימת ספריו בספרייה הלאומית
↑  חיים נגיד, ס. יזהר; מבחר מאמרי ביקורת על יצירתו, עם עובד, 1972, עמ' 8
↑  ניצה בן ארי, ס. יזהר; סיפור חיים, אוניברסיטת תל אביב, ההוצאה לאור ע"ש חיים רובין, 2013, עמ' 349
↑  דביר צור, 'חזיון הולדת היהודי החדש בארץ החדשה':על יחסי חלוצים וילידים בכמה מסיפורי ס' יזהר, או:על ריבוי הפנים של הבית הילידי, מחקרי ירושלים בספרות עברית, כ"ח (תשע"ו), עמ' 167–198. המאמר מבסס את קביעת ראשוניותו של יזהר על: גרשון שקד, 'אחד פייטן ומשתדל לא לצאת דופן', הסיפורת העברית 1880–1980 ,ד, תל אביב, תשנ"ג, עמ' 9–23 ,189–195
↑  קיימות גרסאות שונות לגבי תקופת שהותו בקיבוץ, החל משבוע ועד 3 חודשים. וראו דיונים על כך בספרה של ניצה בן ארי, עמ' 351-310, ובמאמר רחב יריעה "ס. יזהר, בין האספסת לפרדס", באתר מילים; דפים בין תחומיים
↑  ניצה בן ארי, ס. יזהר; סיפור חיים, אוניברסיטת תל אביב, ההוצאה לאור ע"ש חיים רובין, כר' א', 2013
↑  ניצה בן ארי, ס. יזהר... עמ' 351-350
↑  ניצה בן ארי, ס. יזהר... עמ' 319
↑  נורית גוברין, קריאת הדורות; ספרות עברית במעגליה, כר' ד', כרמל, תשס"ח, עמ' 25
↑  ניצה בן ארי, ס. יזהר... עמ' 359 - 365
↑  ס. יזהר, אפרים חוזר לאספסת, הקיבוץ המאוחד, תשל"ח
↑  חיים נגיד, ס. יזהר; מבחר מאמרי ביקורת... עמ' 7
↑  פלס (שם העט של פנחס אלעד-לנדר), "על התחלה אחת", גליונות, כר' ז',(תרצ"ח), עמ' 150
↑  חיים נגיד, ס. יזהר, מבחר מאמרי ביקורת... עמ' 9
↑  ניצה בן ארי, ס. יזהר... עמ' 366
↑  אברהם קריב, "ס. יזהר", בתוך: בכור; מאסף בן זמנו, תש"א, עמ', 289–291
↑  חיים נגיד, ס. יזהר, מבחר מאמרי ביקורת... עמ' 8
↑  ראו את דבריה בעלון הקיבוץ, ואת מאמרו של שלום קרמר למעלה בקישורים חיצוניים
1 2  דן מירון, "הערות לאפרים חוזר לאספסת", עכשיו, 5–6, 1960, עמ' 33–53
↑  ראו כאן למעלה משמאל את הטקטס במסגרת על רקע תכלת: שירה בציבור בקיבוץ
↑  דן מירון, "זמנמרחב ביצירות ס . יזהר ויהודה עמיחי : שני מודלים קוגניטיביים בספרות הישראלית המוקדמת ", בתוך: תרבות, זיכרון והיסטוריה : בהוקרה לאניטה שפירא - כרך שני: תרבות וזיכרון ישראלי, אוניברסיטת תל אביב מרכז זלמן שזר לחקר תולדות העם היהודי, 2012, עמ' 383
חברי קיבוץ אפיקים מכונסים באספת חברים (1937)
אריאל ורומן

| --- | --- |

 לידה:  14 בפברואר 1973 (בן 51) ישראל 
 מדינה:  ישראל, ארצות הברית 
 תקופת הפעילות:  מ-2001
 עיסוק:  במאי קולנוע ותסריטאי
 מקום לימודים:  אוניברסיטת קנט 
 פרופיל ב-IMDb
 
אריאל ורומן (נולד ב-14 בפברואר 1973) הוא במאי ותסריטאי קולנוע ישראלי, מוכר בעיקר בשל סרטיו ההוליוודים "אייסמן" (2012), "קרימינל" (2016) ו-"המלאך" (2018).
חיים וקריירה

ורומן גדל ברמת אביב והתחיל להתנסות בקולנוע בגיל 12 עם מצלמת 8 מ"מ שהוריו קנו לו. כנער נהג לצלם יחד עם קבוצת חברים סרטים קצרים במצלמה זו ולערוך אותם בעצמו. בריאיון לעיתון הארץ אמר "זו הייתה אובססיה שלי, צילמתי יותר מ-40 סרטים כאלה - על שוטרים, פושעים, אפילו איזה חייזר שמגיע לכדור הארץ והורג את כל הגברים". ורומן העביר את שירותו הצבאי ביחידת 669. בסיום שירותו הצבאי החל ללמוד משפטים באנגליה. בזמן שהותו באירופה עסק בין היתר גם בתקליטנות והפך לתקליטן טראנס. בגיל 28, הוא יצא ללמוד קולנוע בניו יורק.
בשנת 2001 כתב וביים את הסרט הקצר "Jewel of the Sahara" בכיכובו של שחקן לא מוכר באותה תקופה, ג'רארד באטלר. סרט זה זכה להצלחה והוקרן במספר פסטיבלים. במהלך הסרט, מתמחה ממשפחה אמידה התלווה עם ורומן על מנת ללמוד את המקצוע ובסוף עבודתו על הסרט קיבל ורומן מאותו מתמחה המחאה בסך 900 אלף דולר ואמר לו "הנה המימון לסרט הראשון שלך". תקציב זה אפשר לו לצלם את המותחן "Rx", מיד לאחריו קיבל הצעה לביים סרט נוסף בשם "Danika".
על סרטו הבולט ביותר עד כה, אייסמן, החל ורומן לעבוד כבר בשנת 2005 כאשר צפה בסרט תיעודי של רשת HBO על הרוצח השכיר ריצ'רד קוקלינסקי שעבד בשירות המאפיה משנות ה-60 ועד שנות ה-80 ולפי הערכות רצח במשך השנים יותר מ-125 בני אדם. ורומן ושותפו לכתיבה, מורגן לאנד, עברו ביחד על תיקיו הפליליים של קוקלינסקי וקראו יותר מ-1,000 עמודים של תמלול הדיונים שהתנהלו בבית המשפט בעניינו של הרוצח. באוגוסט 2012, הוקרן הסרט בפסטיבל הסרטים של ונציה ובמאי 2013 יצא לאקרנים ברחבי העולם.
פילמוגרפיה

2001 - Jewel of the Sahara (סרט קצר)
2005 - Rx
2006 - דאניקה (אנ')
2011 - סקפטי - סרט דוקומנטרי (בשלבי הפקה)
2012 - אייסמן
2016 - קרימינל
2018 - המלאך
TBA‏ - April 29, 1992
הערות שוליים

1 2 3   נירית אנדרמן, אריאל ורומן, במאי "אייסמן", מספר איך קדאפי כמעט הרס לו את הסרט, באתר הארץ, 21 במאי 2013
↑  חולית בלאו, למכור איש קרח לאמריקאים, Time Out ישראל, 3 בספטמבר 2013.
| --- | --- |
בקרת זהויות :  PLWABN: 9810550690405606  BNE: XX5877664  BnF: cb16596360v (data)  GND: 140897127  ISNI: 0000 0003 7021 3768  LCCN: no2013099925  NLK: KAC201628492  NTA: 364448814  RERO: 02-A023768856  SUDOC: 175371210  VIAF: 249577435   WorldCat (עם VIAF): 249577435
ארנסטו הוסט

| --- | --- |

 לידה:  11 ביולי 1965 (בן 59) הימסקרק, הולנד 
 מידע כללי
 שם לידה:  Ernesto Frits Hoost 
 מדינה:  הולנד 
 משקל:  108 ק"ג
 גובה:  189 ס"מ
 www.ernestohoost.nl
 ספורט
 ענף ספורט:  קיקבוקס 
 משקל:  כבד
 תקופת הפעילות:  1983–2014 (כ־31 שנים)
 הישגים
 פרסים והוקרה:  חבר במסדר אורנז'-נסאו 
 
ארנסטו הוסט (בהולנדית: Ernesto Hoost; נולד ב-11 ביולי 1965) הוא קיקבוקסר עבר הולנדי. זכה ארבע פעמים בטורניר הגרנד פרי העולמי K-1 במשקל כבד, זכה בתואר ב-1997, 1999, 2000, ו-2002.
הוסט זכה לכינוי "מר שלמות" והוא נחשב לאחד הקיקבוקסרים הטובים ביותר בהיסטוריה, ומחזיק בשיא הזכיות בגראנד פרי K-1 לצד סמי שילט (4 זכיות).
הערות שוליים

↑  Tomislav Zivanovic, Glory Days of K-1: Who Were the Best Fighters?, Martial Arts Unleashed, ‏2021-11-14 (באנגלית)
↑  Ernesto Hoost: The Original Stylebender, THE FIGHT SITE (באנגלית אמריקאית)
| --- | --- |
בקרת זהויות :  ISNI: 0000 0003 9347 5779  NTA: 334232732  VIAF: 287809661   WorldCat (עם VIAF): 287809661
אייל שליין

| --- | --- |

אייל שליין, עיתון במחנה 1997
 לידה:  1960 (בן 65 בערך) תל אביב-יפו, ישראל 
 מדינה:  ישראל 
 השתייכות:   צבא הגנה לישראל
 תקופת הפעילות:  1978–2003 (כ־25 שנים)
 דרגה:    תת-אלוף
 תפקידים בשירות
 מפקד סיירת גבעתי  מפקד גדוד שקד  מפקד יחידת שלדג  מפקד החטיבה המרכזית באוגדת עזה  מפקד חטיבת קטיף  סגן מפקד אוגדת עזה  מפקד חטיבת גבעתי  מפקד עוצבת עידן
 פעולות ומבצעים
   מלחמת לבנון    המערכה ברצועת הביטחון  האינתיפאדה הראשונה  האינתיפאדה השנייה  מבצע חומת מגן
 
אייל שליין (נולד ב-1960) הוא קצין צה"ל במילואים בדרגת תת-אלוף. כיהן בעברו כמפקד עוצבת עידן וכמפקד חטיבת גבעתי.
שירות צבאי

שליין נולד בתל אביב וגדל במושב משגב דב. עם גיוסו לצה"ל בשנת 1978 התנדב לסיירת מטכ"ל. לאחר טירונות צנחנים החל מסלול לוחם ביחידה. ב-8 באפריל 1980 השתתף שליין בפעולת שחרור בני הערובה במשגב עם. לאחר מכן יצא שליין לקורס קציני חי"ר, ובסיומו עבר ליחידת שלדג ומונה למפקד צוות ושימש כמפקדו במלחמת לבנון הראשונה. בהמשך מונה למפקד פלגה ביחידה. לאחר מכן עבר לחטיבת גבעתי שאך זה הוקמה, והיה למפקדה השני של סיירת גבעתי. בהמשך שב לשלדג, שימש כסגן מפקד היחידה והשתתף במבצע עיניים ירוקות. בשנים 1990–1992 פיקד על גדוד שקד והוביל אותו בלחימה בדרום לבנון, ובכלל זה במבצע תשובה מהירה. לאחר מכן מונה למפקד יחידת שלדג בשנים 1992–1994.
בהמשך הועלה לדרגת אל"ם ומונה למפקד החטיבה המרכזית באוגדת עזה בין השנים 1994–1995, ולאחר שהחטיבה אוחדה עם חטיבת קטיף, מונה למפקד חטיבת קטיף, וכיהן בתפקיד בין השנים 1995–1996. בהמשך שימש כסגן מפקד אוגדת עזה בין השנים 1996–1997. לאחר מכן מונה לשמש כמפקד חטיבת גבעתי וכיהן בתפקידו בין השנים 1997–1999. בשנת 2001 הועלה לדרגת תא"ל ומונה למפקד עוצבת עידן, ושימש בתפקיד עד שנת 2003. בין היתר פיקד על האוגדה במבצע חומת מגן. בתחקיר צה"ל על הקרב בג'נין נמתחה ביקורת על אופן ניהולו את הקרב. לאחר מכן החליט לפרוש מצה"ל.
גלריה

אייל שני, עיתון במחנה,
דצמבר 1997
הערות שוליים

↑  גל פרל פינקל, חוזרים ללבנון, דרך הטלוויזיה, באתר זמן ישראל, 28 באפריל 2020.
1 2  אביחי בקר, "עולים ללבנון", הארץ, ‏ 10.02.1998.
↑  יואב לימור ואלון בן דוד, מקום שביעי: סיירת גבעתי, באתר ynet, 22 בינואר 2008.
↑  מבצע "תשובה מהירה", מתוך אתר חטיבת גבעתי.
↑  יהודה גורן, שישה אנשי חזבאללה חוסלו בפשיטת כוח "גבעתי" בלבנון, מעריב, ‏ 22 באפריל 1990.
↑  עמוס הראל, "בית הגידול" החדש לגנרלים: יחידת שלדג, באתר הארץ, 18 ביולי 2003
↑  אל"ם אייל שליין, מתוך האתר הרשמי של חטיבת גבעתי.
↑  עמירה הס, צה"ל השלים ההשתלטות על מחנה ג'נין, באתר הארץ, 12 באפריל 2002
↑  עמוס הראל, הקצינים בחמ"ל צפו חסרי אונים בקרב: "מי שהרים ראש נורה", באתר הארץ, 10 באפריל 2002.
↑  עמוס הראל, תחקיר הקרב בג'נין: ליקויים בהכנה ובפיקוד, באתר הארץ, 2 באוקטובר 2002.
Teenage Dream (אלבום)

Teenage Dream (בעברית: חלום נעורים) הוא אלבום האולפן השלישי של הזמרת קייטי פרי. שיצא לאור ב-24 באוגוסט 2010 דרך חברת התקליטים קפיטול רקורדס. האלבום במלואו מכיל את סוגת הז'אנר הפופ, ומכיל אלמנטים נוספים כמו דיסקו, מוזיקת אלקטרונית, רוק, פאנק, האוס, Hi-NRG, והיפ הופ. האלבום נוגע סביב אהבה צעירה, מסיבות, העצמה עצמית, וצמיחה אישית. פרי הייתה שותפה לכתיבת האלבום, ועבדה במקביל עם עוד כמה מפיקים כמו ד"ר לוק, מקס מרטין, בני בלנקו, וגרג וולס.
עם שיריה "California Gurls", ‏"Teenage Dream", ‏"Firework", ‏.E.T", ו - "Last Friday Night (T.G.I.F.)", האלבום Teenage Dream נהפך לאלבום השני בהיסטוריה שהצליח להניף חמישה סינגלים לראש המצעד הפזמונים בילבורד הוט 100 (אחרי האמן האמריקאי מייקל ג'קסון עם אלבומו, Bad). הסינגל השישי מתוך האלבום "The One That Got Away" הגיע למקום השלישי במצעד בילבורד הוט 100. האלבום הופיע לראשונה במקום הראשון במצעד האלבומים האמריקאי בילבורד 200, עם מכירות של 192,000 עותקים בשבוע הראשון לצאתו. האלבום לאחר מכן קיבל את התואר תשע פעמים פלטינה על ידי איגוד תעשיית ההקלטות האמריקאי (RIAA) על מכירת אלבומים משולבת, מכירת רצועות, זרמי אודיו ווידאו לפי דרישה שווה ערך מ-9 מיליון עותקי מכירות. האלבום נמכר בארצות הברית בלבד בכ-3.1 מיליון עותקים, ונכנס ל-40 המקומות הראשונים ברשימת מצעדי סוף השנה של בילבורד 200 שלוש שנים ברציפות. האלבום בנוסף נמכר בבריטניה במכירות המסתכמות של 1.3 מיליון עותקים, כאשר הוסמך חמש פעמים פלטינה על ידי איגוד תעשיית ההקלטות הבריטי (BPI).
עם שחרורו, Teenage Dream קיבל ביקורות מעורבות ממבקרי מוזיקה שונים, אשר החמיאו על נושאי האלבום, אך היו חלוקים בדעתם בעניין הפקת האלבום וקולה של פרי באלבום. אולם, ביקורות רטרוספקטיביות שיבחו את האלבום, ודירגו אותו במספר רב של רשימות האלבומים הטובים ביותר בסוף העשור. מגזין בילבורד מינה את Teenage Dream "אחד האלבומי האולפן המובהקים מתקופת הזהב החדשה במגה-פופ" ו-The A.V. Club כינו את האלבום "שלמות הפופ". האלבום והסינגלים מתוכו העניקו לפרי שבעה מועמדויות בטקס פרסי הגראמי כולל מועמדויות לאלבום השנה, אלבום הפופ הווקאלי הטוב ביותר, ותקליט השנה.
האלבום זכה גם בפרס האלבום הבינלאומי של השנה בטקס פרסי ג'ונו לשנת 2011. כל ששת הסינגלים הנ"ל, בנוסף לשני סינגלים נוספים מתוך האלבום ההוצאה המחודשת של קייטי פרי, Teenage Dream: The Complete Confection אשר יצא לאור בתאריך 26 במרץ 2012, נמכרו בכשני מיליון הורדות דיגיטליות כל אחת בארצות הברית, אשר קבע שיא בעידן הדיגיטלי עבור הכי הרבה סינגלים מרובי פלטינה מאלבום אחד, שבירת השיא הקודם של הזמרת האמריקאית פרגי עם אלבום בכורתה, The Dutchess ‏(2006), אשר היה לה חמישה סינגלים מרובי פלטינה. על מנת לקדם את האלבום, פרי יצאה לסיבוב הופעות בין השנים 2011–2012, הנקרא California Dreams Tour. עד יולי 2013, האלבום Teenage Dream נמכר בכ-6 מיליון עותקים ברחבי העולם.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2010, וסיכום האלבומים של העשור השני. כתב העת בילבורד דירג את האלבום במקום ה-14 ברשימתם "100 האלבומים הטובים ביותר של העשור השני". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-331 ברשימת 1000 האלבומים הטובים ביותר לשנת 2010.
רקע

האלבום היה מועמד לשני פרסי גראמי, בקטגוריות "אלבום השנה" ו"האלבום הווקאלי הטוב ביותר", אך לא זכה. כבר בשבוע הראשון ליציאתו האלבום הגיע לראש מצעד מכירות האלבומים של הבילבורד, כשמכר 192,000 עותקים. ב-אפריל 2011 נמכר האלבום בלמעלה 1.3 מיליון עותקים בארצות הברית והגיע שם למעמד של אלבום פלטינה. איגוד תעשיית ההקלטות האוסטרלי העניק לאלבום את תואר הפלטינה המרובעת. נכון לשנת 2021, האלבום הושמע יותר מ-3 מיליארד בפלטפורמת הזרמת המדיה ספוטיפיי בלבד, ונחשב לאלבום הנשי ה-15 המוסטרם ביותר בספוטיפיי.
The California Dreams Tour

ב-20 בפברואר 2011, יצאה פרי לסיבוב הופעות חדש לקידום אלבומה Teenage Dream. סיבוב הופעות זה נקרא "California Dreams Tour". במהלך סיבוב ההופעות הופיעה פרי עם שירים מאלבומה הקודם, מהאלבום הזה ועם מספר קאברים לשירים שונים.
ב-24 בנובמבר 2011 הודיעה פרי בטוויטר שהיא מתכננת להוציא DVD לסיור שלה בשנת 2012.
ב-22 בינואר 2012 סיימה פרי את סיבוב ההופעות שלה.